《槎浦并海》
宋代·张侃

海风颠狂衣袂摺，长樯巨舰去如叶。却行小立视荒田，老翁掷杖呼妻妾。

成行再拜告官侬，旧秋潮大经短堞。只因咸水入田来，虽筑田塍已晚哉。

官侬不知苗根透，戽水浸苗望苗秀。日蒸水气反枯苗，不如莫种只望潮。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。